plato-philosophy.respublica 10.618
μετὰ δὲ τοῦτο αὖθις τὰ τῶν βίων παραδείγματα εἰς τὸ πρόσθεν σφῶν θεῖναι ἐπὶ τὴν γῆν , πολὺ πλείω τῶν παρόντων . εἶναι δὲ παντοδαπά · ζῴων τε γὰρ πάντων βίους καὶ δὴ καὶ τοὺς ἀνθρωπίνους ἅπαντας . τυραννίδας τε γὰρ ἐν αὐτοῖς εἶναι , τὰς μὲν διατελεῖς , τὰς δὲ καὶ μεταξὺ διαφθειρομένας καὶ εἰς πενίας τε καὶ φυγὰς καὶ εἰς πτωχείας τελευτώσας · εἶναι δὲ καὶ δοκίμων ἀνδρῶν βίους , τοὺς μὲν ἐπὶ εἴδεσιν καὶ κατὰ κάλλη καὶ τὴν ἄλλην ἰσχύν τε καὶ ἀγωνίαν , τοὺς δʼ ἐπὶ γένεσιν καὶ προγόνων ἀρεταῖς , καὶ ἀδοκίμων κατὰ ταῦτα , ὡσαύτως δὲ καὶ γυναικῶν . ψυχῆς δὲ τάξιν οὐκ ἐνεῖναι διὰ τὸ ἀναγκαίως ἔχειν ἄλλον ἑλομένην βίον ἀλλοίαν γίγνεσθαι · τὰ δʼ ἄλλα ἀλλήλοις τε καὶ πλούτοις καὶ πενίαις , τὰ δὲ νόσοις , τὰ δʼ ὑγιείαις μεμεῖχθαι , τὰ δὲ καὶ μεσοῦν τούτων . ἔνθα δή , ὡς ἔοικεν , ὦ φίλε Γλαύκων , ὁ πᾶς κίνδυνος ἀνθρώπῳ , καὶ διὰ ταῦτα μάλιστα ἐπιμελητέον ὅπως ἕκαστος ἡμῶν τῶν ἄλλων μαθημάτων ἀμελήσας τούτου τοῦ μαθήματος καὶ ζητητὴς καὶ μαθητὴς ἔσται , ἐάν ποθεν οἷός τʼ ᾖ μαθεῖν καὶ ἐξευρεῖν τίς αὐτὸν ποιήσει δυνατὸν καὶ ἐπιστήμονα , βίον καὶ χρηστὸν καὶ πονηρὸν διαγιγνώσκοντα , τὸν βελτίω ἐκ τῶν δυνατῶν ἀεὶ πανταχοῦ αἱρεῖσθαι · ἀναλογιζόμενον πάντα τὰ νυνδὴ ῥηθέντα καὶ συντιθέμενα ἀλλήλοις καὶ διαιρούμενα πρὸς ἀρετὴν βίου πῶς ἔχει , εἰδέναι τί κάλλος πενίᾳ ἢ πλούτῳ κραθὲν καὶ μετὰ ποίας τινὸς ψυχῆς ἕξεως κακὸν ἢ ἀγαθὸν ἐργάζεται , καὶ τί εὐγένειαι καὶ δυσγένειαι καὶ ἰδιωτεῖαι καὶ ἀρχαὶ καὶ ἰσχύες καὶ ἀσθένειαι καὶ εὐμαθίαι καὶ δυσμαθίαι καὶ πάντα τὰ τοιαῦτα τῶν φύσει περὶ ψυχὴν ὄντων καὶ τῶν ἐπικτήτων τί συγκεραννύμενα πρὸς ἄλληλα ἐργάζεται , ὥστε ἐξ ἁπάντων αὐτῶν δυνατὸν εἶναι συλλογισάμενον αἱρεῖσθαι , πρὸς τὴν τῆς ψυχῆς φύσιν ἀποβλέποντα , τόν τε χείρω καὶ τὸν ἀμείνω βίον , χείρω μὲν καλοῦντα ὃς αὐτὴν ἐκεῖσε ἄξει , εἰς τὸ ἀδικωτέραν γίγνεσθαι , ἀμείνω δὲ ὅστις εἰς τὸ δικαιοτέραν . τὰ δὲ ἄλλα πάντα χαίρειν ἐάσει · ἑωράκαμεν γὰρ ὅτι ζῶντί τε καὶ τελευτήσαντι αὕτη κρατίστη αἵρεσις .
Lemmas: μετά δέ οὗτος αὖθις ὁ ὁ βίος παράδειγμα εἰς ὁ πρόσθεν σφεῖς τίθημι ἐπί ὁ γῆ , πολύς πολύς ὁ πάρειμι . εἰμί δέ παντοδαπός · ζῷον τε γάρ πᾶς βίος καί δή καί ὁ ἀνθρώπινος ἅπας . τυραννίς τε γάρ ἐν αὐτός εἰμί , ὁ μέν διατελής , ὁ δέ καί μεταξύ διαφθείρω καί εἰς πενία τε καί φυγάς καί εἰς πτωχεία τελευτάω · εἰμί δέ καί δόκιμος ἀνήρ βίος , ὁ μέν ἐπί εἶδος καί κατά κάλλος καί ὁ ἄλλος ἰσχύς τε καί ἀγωνία , ὁ δέ ἐπί γένεσις καί πρόγονος ἀρετή , καί ἀδόκιμος κατά οὗτος , ὡσαύτως δέ καί γυνή . ψυχή δέ τάξις οὐ ἔνειμι διά ὁ ἀναγκαῖος ἔχω ἄλλος αἱρέω βίος ἀλλοῖος γίγνομαι · ὁ δέ ἄλλος ἀλλήλων τε καί πλοῦτος καί πενία , ὁ δέ νόσος , ὁ δέ ὑγίεια μείγνυμι , ὁ δέ καί μεσόω οὗτος . ἔνθα δή , ὡς ἔοικα , ὦ φίλος Γλαύκων , ὁ πᾶς κίνδυνος ἄνθρωπος , καί διά οὗτος μάλα ἐπιμέλω ὅπως ἕκαστος ἐγώ ὁ ἄλλος μάθημα ἀμελέω οὗτος ὁ μάθημα καί ζητητής καί μαθητής εἰμί , ἐάν ποθεν οἷος τε εἰμί μανθάνω καί ἐξευρίσκω τίς αὐτός ποιέω δυνατός καί ἐπιστήμων , βίος καί χρηστός καί πονηρός διαγιγνώσκω , ὁ ἀγαθός ἐκ ὁ δυνατός ἀεί πανταχοῦ αἱρέω · ἀναλογίζομαι πᾶς ὁ νυνδί λέγω καί συντίθημι ἀλλήλων καί διαιρέω πρός ἀρετή βίος πῶς ἔχω , οἶδα τίς κάλλος πενία ἤ πλοῦτος κεράννυμι καί μετά ποῖος τις ψυχή ἕξις κακός ἤ ἀγαθός ἐργάζομαι , καί τίς εὐγένεια καί δυσγένεια καί ἰδιωτεία καί ἀρχή καί ἰσχύς καί ἀσθένεια καί εὐμάθεια καί δυσμαθία καί πᾶς ὁ τοιοῦτος ὁ φύσις περί ψυχή εἰμί καί ὁ ἐπίκτητος τίς συγκεράννυμι πρός ἀλλήλων ἐργάζομαι , ὥστε ἐκ ἅπας αὐτός δυνατός εἰμί συλλογίζομαι αἱρέω , πρός ὁ ὁ ψυχή φύσις ἀποβλέπω , ὁ τε κακός καί ὁ ἀγαθός βίος , κακός μέν καλέω ὅς αὐτός ἐκεῖσε ἄγω , εἰς ὁ ἄδικος γίγνομαι , ἀγαθός δέ ὅστις εἰς ὁ δίκαιος . ὁ δέ ἄλλος πᾶς χαίρω ἐάω · ὁράω γάρ ὅτι ζάω τε καί τελευτάω οὗτος κρατύς αἵρεσις .